Háskóli Íslands er 100 ára á þessu ári . Það er ekki langur tími í lífi háskóla , en skólanum hefur vissulega vaxið fiskur um hrygg á þessum tíma . Fyrsta veturinn stunduðu 45 stúdentar þar nám , nú eru þeir um 14.000 . Skólinn hefur á þessum tíma breyst úr skóla sem menntaði fólk sem samfélagið þurfti á að halda , lækna , lögfræðinga , presta , í öflugan og víðtækan skóla sem leggur áherslu á mikinn fjölda fræðigreina . Hann er einnig orðinn það sem prýðir mikilvirka háskóla , altæk rannsóknastofnun . Við vitum líka að íslenskir háskólastúdentar standa sig yfirleitt vel þegar þeir hleypa heimdraganum og leita á önnur mið til frekara náms við erlenda háskóla og stofnanir . Þeir standa sig vel á alþjóðlegum prófum og er skemmst að minnast mjög góðrar frammistöðu íslenskra læknanema á prófi , Comprehensive Clinical Science Examination ( CCSE ) , sem þorri bandarískra læknanema tekur og stendur okkar fólk kollegum sínum vestanhafs fyllilega á sporði . Þessi árangur er um margt merkilegur fyrir svo litla þjóð , en ekki síst í ljósi þess að í alþjóðlegum samanburði er Háskóli Íslands ódýr skóli , mjög ódýr . Niðurskurður á fjárframlögum til HÍ hefur lauslega áætlað numið um 20% frá þeim tíma . Jafnframt er íhugunarefni hve hugmyndir um samstarf eða sameiningu tveggja stærstu háskólanna hér , HÍ og HR , fá lítinn hljómgrunn , en sú gjörð væri líklega einfaldasta og öflugasta leiðin til að mæta þeirri skerðingu fjárframlaga sem háskólastarf hér býr við . Þetta meinta afskipta - og áhugaleysi kemur þó ekki fram hjá unga fólkinu , aðsókn að háskólanum hefur aldrei verið jafnmikil og nú . Nú er ýmislegt sem bendir til að kreppunni ljúki senn , miklu skiptir að samfélagið komi sér saman um hvernig við ætlum að byggja okkur upp að nýju . Sigurður Guðmundsson forseti heilbrigðisvísindasviðs Háskóla Íslands siggudm@hi.is